

**Správa o transparentnosti**

**za účtovné obdobie končiace sa 31. decembra 2016**

**Zverejnenie správy o transparentnosti**(§ 24, zákona 540/2007 Z.z, o audítoroch, audite a dohľade nad výkonom auditu)

**Právna forma spoločnosti**

Audítorská spoločnosť D.P.F., spol. s r.o., IČO: 31 717 454, je zapísaná v Obchodnom registri Okresného súdu Bratislava I, oddiel Sro, vložka číslo: 23006/B. Spoločnosť vykonáva činnosť v oblasti auditu od roku 1997 na základe licencie Slovenskej komory audítorov č. 140.

**Spoločníci spoločnosti** D.P.F., spol. s r.o. k 31.12.2016:

Podiel na základnom imaní      Hlasovacie práva

  EUR             %                              %

Ing. Jana Paulenová                                                    29 045            50,00                        50,00

Ing. Marcel Petras                                               29 045              50,00                        50,00

Spolu                                                                        58 090              100,00                      100,00

Spoločníci – audítori majú celkom 100 % hlasovacích práv.

Spoločnosť D.P.F., spol. s r.o. spĺňa ustanovenia § 5, odst. 1, písm. b) zákona 540/2007 Z.z, o audítoroch, audite a dohľade nad výkonom auditu.

**Štatutárnym orgánom** spoločnosti sú konatelia:

Ing. Jana Paulenová, číslo licencie SKAU 442

Ing. Marcel Petras, číslo licencie SKAU 869

Ako členovia  štatutárneho orgánu spĺňajú ustanovenie § 3, odst. 1, zákona 540/2007 Z.z, o audítoroch, audite a dohľade nad výkonom auditu.

Písomnosti zakladajúce práva a povinnosti spoločnosti podpisujú a za spoločnosť konajú konatelia samostatne a to tak, že k obchodnému menu spoločnosti pripoja svoj podpis.

**Popis siete, organizačná a právna štruktúra siete podľa §2, odst. 10 zákona 540/2007 Z.z, o audítoroch, audite a dohľade nad výkonom auditu.**

Spoločnosť D.P.F., spol. s r.o. nie je súčasťou siete v zmysle §2, odst. 10 zákona 540/2007 Z.z, o audítoroch, audite a dohľade nad výkonom auditu.

**Popis štruktúry riadenia**

V súlade s §21, odst. 1, zákona 540/2007 Z.z, o audítoroch, audite a dohľade nad výkonom auditu vykonávajú audit v spoločnosti D.P.F., spol. s r.o. Ing. Jana Paulenová, audítor, číslo licencie 442 ako spoločník resp. štatutárny orgán spoločnosti a zároveň zamestnanec audítorskej spoločnosti a Ing. Marcel Petras, audítor, číslo licencie 869, ako spoločník resp. štatutárny orgán spoločnosti a zároveň zamestnanec audítorskej spoločnosti v jej mene a na jej účet.

Audítori organizujú a koordinujú výkon auditu v auditovaných subjektoch podľa medzinárodných usmernení pre audit, uisťovacie služby a etiku a s nimi súvisiacich vyhlásení a predpisov vzťahujúcich sa na výkon auditu za podmienok ustanovených zákona 540/2007 Z.z, o audítoroch, audite a dohľade nad výkonom auditu.

**Popis vnútorného systému zabezpečenia kvality**

V rámci vnútorného kontrolného systému spoločnosti D.P.F., spol. s r.o. má spoločnosť od roku 2008 spracované Zásady a postupy kontroly kvality. Zásady a postupy kontroly kvality sa týkajú nasledovných oblastí:

- Určenie partnera, zodpovedného audítora za systém kontroly kvality,

- Určenie procedúr spojených s akceptáciou klienta a pokračovaním zákazky,

- Oblasť ľudských zdrojov – profesionálne, technické a etické požiadavky na členov audítorského

 tímu, vzdelávanie a hodnotenie členov audítorského tímu,

- Oblasť vykonávania auditu v súlade s platnými Medzinárodnými audítorskými štandardami,

 internými postupmi, audítorská dokumentácia,

- Kontrola kvality vykonanej zákazky,

- Monitoring.

**Vyhlásenie štatutárneho orgánu o účinnosti fungovania vnútorného systému zabezpečenia kvality**

Spoločnosť D.P.F., spol. s r.o.  má zavedený systém kontroly kvality, ktorý umožňuje primerané uistenie, že spoločnosť a jej pracovníci podieľajúci sa na výkone auditu spĺňajú požiadavky odborných štandardov, regulačné a právne požiadavky, ktoré zabezpečujú, že správy audítorov, ktoré vydá firma alebo audítori zodpovední za zákazku sú primerané.

**Dátum poslednej previerky zabezpečenia kvality auditu (§ 31 zák. 540/2007)**

Posledná previerka zabezpečenia kvality bola vykonaná Slovenskou komorou audítorov dňa 01.10.2015.
**Zoznam subjektov verejného záujmu auditovaných spoločnosťou D.P.F., spol. s r.o.**   **v roku 2016:**

Medirex, a.s.

PORFIX - pórobetón, a.s.

Slovenské liehovary a likérky, a.s.

**Vyhlásenie o postupoch na zabezpečenie nezávislosti audítorskej spoločnosti**

Spoločnosť D.P.F., spol. s r.o.  prostredníctvom audítora zodpovedného za zákazku auditu v súlade s požiadavkami na nezávislosť platnými pre zákazku na audit získava informácie s cieľom identifikovať a vyhodnotiť okolnosti, ktoré nezávislosť ohrozujú, prijíma opatrenia na elimináciu ohrozenia nezávislosti zákazky na audit a zdokumentuje závery o nezávislosti a všetky relevantné rokovania, ktoré tieto závery podporujú.

**Postupy, ktoré spoločnosť uplatňuje v súvislosti so sústavným vzdelávaním audítorov**

Spoločnosť D.P.F., spol. s r.o.  plánuje, zabezpečuje a vyhodnocuje vzdelávanie audítorov a asistentov audítorov prostredníctvom vzdelávacích aktivít SKAU, prostredníctvom iných vzdelávacích inštitúcii a prostredníctvom interných konzultačných aktivít.

**Finančné informácie**

preukazujúce význam audítorskej spoločnosti a informácie o základe, z ktorého sa vychádzalo pri odmeňovaní partnerov

Štruktúra tržieb za všetky účtovné jednotky, v ktorých bol vykonaný štatutárny audit v roku 2016:

* Tržby za štatutárny audit 160 707 EUR
* Ostatné uisťovacie služby 11 803 EUR

Ostatné tržby v ostatných účtovných jednotkách (účtovníctvo, poradenstvo) boli v roku 2016 vo výške 268 501 EUR.

**Odmeňovanie partnerov**

Partneri, ktorí sú zamestnanci, sú odmeňovaní podľa interných pravidiel spoločnosti, podľa ktorých im okrem zmluvného platu môže byť vyplatená odmena a podiel na hospodárskom výsledku v závislosti od výkonnosti, kvality práce a miery zodpovednosti.

**Vyhlásenie k správe**

Spoločnosť D.P.F., spol. s r.o. čestne prehlasuje, že podľa jej najlepšieho  vedomia sú informácie obsiahnuté v tejto správe v čase jej vydania správne.

Bratislava,  marec 2017

 Ing. Jana Paulenová

 D.P.F., spol. s r.o.